kardosdrur/scandi-wiki huggingface dataset:
Ashoka

Ashoka (født 304 f.kr., død 233 f.kr) var en indisk kejser af Maurya-dynastiet.

Han var en mægtig general og erobrer men efter en særlig blodig krig i Kalinga blev han omvendt til buddhismen. Han kundgjorde sin nye tro med indskrifter over hele Indien og sendte missionærer til udlandet, blandt andet til det hellenistiske rige i Vesten og Sri Lanka.

Referencer

Eksterne henvisninger 

Buddhistiske monarker
Personer der er konverteret til buddhismen
Personer fra Indien
Montgomery'ske kirtler

Montgomery'ske kirtler (Glandulae Montgomery, Glandulae areolares) er 10-15 små talgkirtler i areola i området omkring brystvorten. Der ligner små buler eller knopper på areola og producerer et fedtholdigt olieagtigt hvidt sekret der beskytter brystvorten og areola under amning. Masseres eller trykkes brystvorten vil der blive produceret sekretet. Kirtlerne bliver hævet når brystvorten er stiv hvilket gør dem specielt synlige. 

En hævelse af de Montgomery'ske kirtler er et tidligt tegn på graviditet. Hvis kirtlerne tilstoppes kan der dannes talgcyster hvilket i sjældent tilfælde kan medføre betændelse.

De er opkaldt efter William Fetherstone Montgomery (1797-1859), en irsk obstetriker der var den første til at videnskabeligt beskrive dem.

Bryst
Graviditet
Kirtler
Areola

Areola (areola mammae; diminutiv af latin: area, "åben plads") er det farvede område, der omgiver brystvorten omkring midt på brystet.

Størrelse 
Størrelsen af areola kan variere meget fra person til person. De fleste mænd har en areola på ca. 25 mm i diameter, mens kønsmodne kvinder i gennemsnit har areola på omkring 30 mm, der dog dækker over variationer helt op til 100 mm eller mere i diameter. Kvinder, der producerer modermælk eller har specielt store bryster, kan have endnu større areola. Areola er sædvanligvis større på den kønsmodne kvinde end den præpubertære pige. Formen er oftest cirkulær, men mange kvinder og nogle få mænd kan også have en mere ellipseformet areola.

Farver 

Areola er mørkere i farve end det omgivende bryst. Den præcise farve varierer også meget fra person til person, og dækker et spektrum fra lys pink til mørkebrun. Personer med lys hud vil generelt have en lysere areola end personer med mørk hud. Farvningen af areola laves af to forskellige melanin pigmentfarvningsstoffer – et brunt og et rødt. Den relative mængde af disse pigmentfarver afgør areolas farve. Areolas farve kan ændre sig med tiden efter påvirkning af hormonelle ændringer i forbindelse med menstruation, visse medikamenter og aldring. I særdeleshed graviditet kan medføre en klar mørkfarvning af areola. En delvis tilbageføring til den oprindelige farvning af areola kan forekomme efter fødslen, men også dette varierer fra kvinde til kvinde.

Kirtler 
På areola sidder omkring 10-15 små runde knopper, talgkirtler, der kaldes Montgomery'ske kirtler. Disse producerer et fedtholdigt olieagtigt hvidt sekret, der beskytter brystvorten og areola under amning.

Eksterne henvisninger 

Bryst
Ignatius (flertydig)

Ignatius er navnet på flere personer:
 Ignatius af Antiokia
 Ignatius' breve – Syv breve af ham.
 De apostolske Fædre

 Ignatius Loyola
 Jesuiterordenen – Orden oprettet af Ignatius

 Percy Ignatius Weasley – personfigur fra Harry Potter.
 Josef Ignatius Maria – lensgreve Holstein-Ledreborg, ejer af Ledreborg slot fra 1912-1951.
Kimon

Kimon (død 450 f.Kr.) var en athensk statsmand og strateg/general. Han var søn af Miltiades og giftede sig med sin grandniece (af Kleisthenes). I årene 478-461 f.Kr. var han ledende athenske feltherre, hvorved han førte Det Deliske Søforbunds flåde til sejr over perserne i slagene ved Eurymedon 466/469 f.Kr. og Salamis på Cypern 450 f.Kr. Han søgte forgæves at fastholde det gode forhold mellem Athen og Sparta. 

I 462 f.Kr. modsatte han sig Efialtes' reformer, som betød en yderligere demokratisering af den athenske bystat. Hans vedholdende modstand mod reformerne førte til, at han i 461 f.Kr. blev pålagt en tiårig landsforvisning ved ostrakisme.

Eksterne henvisninger 

Personer fra Athen
Tjek fødsels- og dødsår
Indadvendte brystvorter

Indadvendte brystvorter (Inverterede papiller) betegner brystvorter der vender indad mod brystet i stedet for det sædvanlige ud ad. Indadvendte brystvorter er arvelige og skyldes manglende muskelfibre omkring brystvorten. I nogle tilfælde vil brystvorten midlertidigt stikke ud hvis den bliver erigeret som følge af f.eks. stimulation eller kulde, men i andre tilfælde vil den forblive dækket af brystet. Både mænd og kvinder kan have indadvendte brystvorter. Nogle gange er det kun den ene brystvorte der er indadvendt.

Hvis en kvinde der før har haft udstående brystvorter pludselig udvikler indadvendte brystvorter, kan det være et tegn på en godartet svulst eller på brystkræft og kvinden bør straks søge læge.

Graviditet og amning 
Graviditet og amning kan i nogle tilfælde få kvinder med indadvendte brystvorter til at udvikle udadvendte brystvorter, enten temporært eller permanent. I andre tilfælde vil brystvorten begrave sig dybere i brystet i takt med at brystet vokser. Indadvendte brystvorter kan besværliggøre men bør ikke være en hindring for at en kunne amme. Babyen sørger enten selv for at suge brystvorten ud eller lærer at suge sig fast til areola i stedet for brystvorten og de fleste kvinder med indadvendte brystvorter vil være fuldt ud i stand til at amme. Brug af ammebrik kan også hjælp med til at gøre amningen lettere. Kvinder med indadvendte brystvorter kan i den første tid opleve amningen noget mere smertefuld, da babyen suger brystvorten ud.

Indadvendte brystvorter kan forsøges gjort udadvendte gennem regelmæssig massage af brystvorten over en længere periode. De kan også forvandles til udadvendte ved en kosmetisk operation. Denne operation kan dog permanent ødelægge kvindens evne til at amme. En piercing igennem en udtrukket indadvendt brystvorte kan også forhindre den i at trække sig ind i brystet igen. Også denne metode kan have en negativ indflydelse på evnen til at amme. Generelt anbefaler læger ikke længere at brystvorten forsøges trukket ud på den ene eller anden måde, da det kan med hjælpe til at besværliggøre amning.

Referencer 

Bryst
Ved Buens Ende

Ved Buens Ende var et norsk avantgarde metal-band. Deres musik varierer meget, med stille instrumentale, jazz-påvirkede sektioner og aggressive black metal blast beats og vokaler. Ved Buens Ende refererer til regnbuen bifrost i nordisk mytologi.

Historie 
Ved Buens Ende blev dannet i Oslo i 1994 af trommeslageren Carl-Michael Eide. De fik kontrakt med det britiske pladeselskab Misanthropy Records. Bandet var unikt pga. deres blanding af mange musikalske elementer og Eides crooning.

Bandet blev opløst i 1997 efter kun at have udgivet et album, Written in Waters.

Den korte genforening 
26. april 2006 bekendtgjorde Blabbermouth.net at Ved Buens Ende var genopstået, og at de arbejdede med nyt materiale.

Sammen med Vicotnik og Carl-Michael Eide, som nu spillede guitar i stedet for trommer, var der to nye medlemmer: Petter «Plenum» Berntsen på bass og Einar «Esso» Sjursø på trommer. De var også medlemmer af Carl-Michael Eide's band «Virus». Mange af bandets fans var overraskede over fraværet af Hugh Mingay (alias Skoll), som var erstattet af Petter Berntsen.

Bandets trommeslager, Einar Sjursø, havde dette at sige om bandet på blabbermouth.net:

Bandet blev opløst igen i 2007.

Medlemmer 
 Vicotnik (Yusaf Parvez) – Gitar, Vokal (Dødheimsgard)
 Carl-Michael Eide – Gitars, Vokal (før genforening, trommer) (Cadaver, Dødheimsgard, Satyricon, Ulver, Infernö, Aura Noir og Virus)
 Petter «Plenum» Berntsen – Bass
 Einar «Esso» Sjursø – Trommer

Tidligere medlemmer 
 Skoll (Hugh Steven James Mingay) – Bass (Arcturus, Ulver)

Session-musikere 
 Lill Katherine Stensrud – ekstra vokal på «Written in Waters»
 Simen "ICS Vortex" Hestnæs – Vokal (på turneén og på ...Coiled in Obscurity) (se også Arcturus, Borknagar, Dimmu Borgir)
 Steinar Sverd Johnsen – Keyboards (på turneén og på ...Coiled in Obscurity) (se også Arcturus)

Diskografi 
 Those Who Caress the Pale (Demo) – 1994
 Written in Waters (demo) – 1995
 Written in Waters (album) – 1995
 Those Who Caress the Pale (EP) – 1997

Eksterne henvisninger 
 Ved Buens Ende på Rockdetector
 Ved Buens Ende på BNR metal pages 
 Ved Buens Endes officielle side på Myspace
 "Ved Buens Ende Reform" artikel på Blabbermouth
 Intervju med Vicotnik om Ved Buens Ende, 2007

Metalgrupper fra Norge
Avantgarde metal-grupper
Musikgrupper fra 1994
Arbejdsformidlingen

Arbejdsformidlingen, forkortet AF, var tidligere kernen i den statslige beskæftigelsesindsats i Danmark. AF havde som hovedopgave at formidle arbejde til a-kassemedlemmer (forsikrede ledige), mens kontanthjælpsmodtagere (ikke-forsikrede ledige) blev betjent af kommunerne.

I forbindelse med kommunalreformen blev AF nedlagt 1. januar 2007 og der dannedes 91 fælles Jobcentre, hvor staten og kommunen i fællesskab samarbejder om beskæftigelsesindsatsen på lokalniveau. Ud af de 91 er 14 såkaldte "Pilotjobcentre", hvilket betyder, at staten har delegeret ansvaret for den statslige beskæftigelsesindsats til kommunalbestyrelsen. 

I 2010 overgik hele opgaven til kommunerne, således at "pilotjobcentrenes" model blev gældende for alle.

Ophørt i 2007
Arbejdsmarkedet i Danmark
Solstik

Solstik er en sygdom forårsaget af direkte varmepåvirkning fra solstråler med lokal overophedning af hjernen gennem kraniet. Lyspåvirkning af hjernen gennem øjnene kan muligvis medvirke. Børn er specielt udsat for at få solstik.

Tilstanden forveksles ofte med hedeslag, der imidlertid kan forekomme uden at være forbundet med sollys. Symptomerne på solstik er relateret til trykudvikling i hjernen som følge af overophedningen.

Symptomer 
Kvalme og opkast
Hovedpine
Rødt og varmt hoved, mens huden på resten af kroppen er normal
Forvirring
Besvimelse, krampe og feber kan forekomme

Sygdomme
Refleksivitet

Refleksivitet er et sociologisk begreb, der bruges til at beskrive en tendens hos det moderne menneske, som er opstået i forlængelse af den kulturelle frisættelse. Begrebet bruges bl.a. af Thomas Ziehe og Anthony Giddens.
  
Refleksivitet, der i sin oprindelse betyder noget med genspejling, hentydes der til, at noget spejler sig i noget andet - eller at forskellige fænomener på en eller anden måde spejler sig i hinanden.

Refleksivitet og refleksion
Der diskuteres ofte, at anvendelsen af betegnelserne 'refleksivitet' og 'refleksion' mere signalerer en bestemt moderne kvalitet end den tydeliggør noget som helst. Ikke desto mindre refererer 'refleksivitet' og 'refleksion' til en række ganske påtrængende og væsentlige forhold ved de moderne samfund (modernitet).

For det første refererer refleksivitet til den opfattelse, at den praktiske indretning af virkeligheden på en eller anden måde tager form af vores diskurser om den. Den engelske sociolog Anthony Giddens hævder således, at de termer der indføres for at beskrive samfundslivet, rent rutinemæssigt optages af det og forandrer det. For eksempel slår viden eller diskurser om sundhed tilbage på den måde samfundet og den enkelte indretter sig med hensyn til kostvaner, motion, etc. I denne tankegang betragtes mennesket således som en størrelse, der vælger rammerne for sine handlinger og måske tillige kan vælge sin egen identitet eller i hvert fald livsstil.
   
For det andet bringes vi som mennesker ustandseligt i en situation, hvor vi skal forholde os refleksivt, det vil i denne forbindelse sige eftertænksomt overvejende til et givent fænomen, og vores forhold til det.

Dette medfører mulighed for begrundelse for ens handlinger, der ofte er vigtig for de sociale relationer man indgår i. Denne proces bliver i stigende grad en opgave for uddannelsessystemet, hvor sproget udvikles med henblik på at udveksle produkter af denne refleksivitet.

Kilder
 Giddens, Anthony (1994): Modernitetens konsekvenser, Hans Reizels Forlag.
 Laursen, Per Fibæk (1997): Refleksivitet i didaktikken, i J.C. Jacobsen (red): Refleksive læreprocesser, Politisk Revy.
 Thomas Ziehe, Ambivalenser og mangfoldighed 1989.

Reference

Socialvidenskabelige begreber
Anthony Giddens
Hundepsykologi

Hundepsykologi er en del af etologien, dvs. læren om dyreadfærd.

I hundepsykologi bliver begrebet "t" ofte nævnt. Det er et centralt emne, som handler om gentagende at rose hunden, når den udfører den ønskede adfærd. På denne måde vil chancen for, at hunden gentager handlingen og får en mere tilpasset adfærd, blive større.

I etologien (læren om dyreadfærd) er der udbredt enighed om at anvende træningsmetoden "positiv forstærkning", og de fleste hundeskoler bruger da også denne træningsform. Metoden bygger på belønning som middel: Ros hunden, når den gør det rigtige, og vær konsekvent i forbindelse med træningen generelt.

Generelle råd:

 Ros hunden, når den gør det rigtige
 Brug de samme korte kommandoer (sit, dæk, plads etc.)
 Gå til hundetræning
 Hunden kan også lære gennem leg

Eksterne referencer
Hundepsykologi 

Psykologi
Psykologi
Sydvietnams flag

Sydvietnams flag var designet af kejser Thành Thái i 1890 og blev brugt af kejser Bảo Đại i 1948. Det var flag for Sydvietnam frem til 30. april 1975, da Sydvietnam kapitulerede til Nordvietnam og afsluttede Vietnamkrigen. 

Flaget baserer sig på et tidligere ensfarvet, gult flag, som blev benyttet i kejserriget i perioden 1802-1820. Flaget fik tilføjet tre røde striber på den gule baggrund for at symbolisere de tre landsdele Tonkin i nord, Annam i landets midte og Cochinkina i det sydlige Vietnam.

Flaget bruges fortsat i en del vietnamesiske immigrantmiljøer udenfor Vietnam.

Flag fra Asien
Historiske flag
Three Minutes

"Three Minutes" er det 46. afsnit af tv-serien Lost. Episoden blev instrueret af Stephen Williams og skrevet af Edward Kitsis & Adam Horowitz. Det blev første gang udsendt 17. maj 2006, og karakteren Michael Dawson vises i afsnittets flashbacks.

Eksterne henvisninger 
 

Afsnit af Lost (sæson 2)
Catch-22

Catch-22 har flere betydninger:

 Punkt 22 – (originaltitel Catch-22) er en satirisk roman fra 1961 af den amerikanske forfatter Joseph Heller.
 Catch-22 (film) – film fra 1970 efter romanen Punkt 22 (Catch-22).
 Catch-22 (Lost) – er 17. afsnit af tredje sæson af den amerikanske tv-serie Lost.
 Catch-22 (begreb) - udtryk fra retorikken.
Kenneth Kainz

Kenneth Kainz (født 22. maj 1970 i Helsingør) er en dansk filminstruktør. 
Han er nok mest kendt for at have instrueret nogle af DSB-reklamerne med Harry og Bahnson, og for spillefilmen Rene Hjerter med Anders Matthesen i hovedrollen, Parterapi fra 2010 med Sidse Babett Knudsen, Nikolaj Lie Kaas og Søren Pilmark på rollelisten og senest instruerede han spillefilmen Skammerens datter, der vandt en række Robert priser, bl.a. årets bedste børne og ungdoms film i 2016. I 2017 var han konceptuerende instruktør på Netflix serien The Rain, sæson 1.

Kainz startede som filmklipper med mere hos Per Holst i 1988, som lavede både reklame- og spillefilm.

Fra 1991-1994 var Kainz ansat som instruktørassistent og klipper for Kristian Levring.

Han var i 1994 instruktørassistent på Carsten Rudolfs debutfilm Menneskedyret.
I 1999 afsluttede Kenneth Kainz sin uddannelse på Den Danske Filmskole med afgangsfilmene Genfærd og En sjælden fugl. Sidstnævnte vandt Juryens Grand Prix og Kainz fik prisen som bedste instruktør på Rencontres Internationales Henri Langlois 2001 Festival.

Privat 
Han er gift med Kaya Brüel, med hvem han har datteren Asta og sønnen Alois.

Karriere 
I 2000 instruerede han novellefilmen Zacharias Carl Borg og var året efter med til at udvikle De Udvalgte, hvor han instruerede de første fem afsnit.

Han har i al stilfærdighed gennem de seneste 10 år instrueret reklamefilm – på det seneste nogle af de allermest populære og sete af slagsen, nemlig DSB’s velkørende serie om Harry og Bahnsen med Søren Pilmark og stemmeleverandør Søs Egelind i landsdækkende parløb.

I 2006, instruerede han succes spillefilmen Rene Hjerter med stand-up-komikeren Anders Matthesen i hovedrollen. Filmen blev optaget med manuskript af Kim Fupz Aakeson, og var baseret på en af hans egne bøger ved navn Alting og Ulla Vilstrup.

Eksterne henvisninger 
 Kenneth Kainz hjemmeside
 

Filminstruktører fra Danmark
Filmklippere fra Danmark
Personer fra Helsingør
Franklin Ø

Franklin Ø er en grønlandsk ø, som ligger 5 kilometer nord for det grønlandske fastland (Kap Constitution). 

Franklin Ø er den største og midteste af tre øer i Kennedykanalen, som er en del af Nares Strædet, der strækker sig mellen den canadiske ø Ellesmere Island og Nordgrønland. De to andre øer er Crozier Ø og Hans Ø.

Den ubeboede ø er uden vegetation og hæver sig på den sydlige side sig til en højde af 215 meter. 

Øen er opkaldt efter den britiske forsker John Franklin (1786-1847), som var med på den anden Grinnell-ekpedition, der fandt sted mellem 1854 og 1855, efter at øen var sigtet af Hans Hendrik (grønlandsk guide) og amerikaneren William Morton i juni 1854.

Øer i Grønland
Konurbation

Konurbation er bysammenvoksning af flere byområder, som vokser sammen ved befolkningsvækst og på den måde er blevet til et større sammenhængede bebygget byområde. Ordet er en nydannelse af Patrick Geddes.

Reference 

 Conurbation på Websters Online Dictionary

Samfund
Bebyggelsestyper
LaGuardia lufthavn

LaGuardia lufthavn er en lufthavn i New York, New York, USA, beliggende på kysten ved Flushing Bay, og grænserne til kvartererne Astoria, Jackson Heights, East Elmhurst i bydelen Queens. Lufthavnens oprindelige navn var Glenn H. Curtiss Airport efter luftfartspioneren Glenn Hammond Curtiss, derefter blev den omdøbt til North Beach Airport, for til sidst at blive opkaldt efter Fiorello LaGuardia, en tidligere borgmester i New York. I 1960'erne blev den stemt som "den bedste lufthavn i verden" af det verdensomspændende flyveforbund. "LaGuardia Airport" er det officielle navn på lufthavnen ifølge Port Authority of New York and New Jersey, der styrer lufthavnen.

LaGuardia er den mindste af New York-områdets tre større kommercielle lufthavne, de to andre er John F. Kennedy International Airport i det sydlige Queens og Newark Liberty International Airport i Newark, New Jersey. LaGuardia er populær på grund af dens centrale placering og det faktum, at den ikke ligger langt fra Manhattan. Trods lufthavnens ringe størrelse, blev den engang jævnligt besøgt af wide-body flytyper; McDonnell Douglas DC-10 og Lockheed L-1011 blev endda specifikt design til brug i LaGuardia. Fra 2000-2005 opererede Delta med 767-400 fly med 285 sæder. I dag er der ingen skemalagte wide-body flytyper i lufthavnen, selvom Delta nogen gange bruger en Boeing 767-300 til en af de mange Atlanta-flyvninger. Lufthavnen er en fokusby for Delta Air Lines, American Airlines og US Airways.

De fleste flyvninger fra LaGuardia er til destinationer i USA og Canada, men flyvninger til Aruba, Bahamas og Bermuda forekommer også ofte. Lufthavnen er den travleste i USA uden nogen non-stop flyvninger til og fra Europa.

En perimeter-regel forbyder indkommende og udgående fly der overskrider 2.400 km – undtagen på lørdage, hvor forbuddet hæves, og til Denver i en overgangsperiode. De fleste transkontinentale og internationale flyvninger foregår således fra området to andre større lufthavne, JFK og Newark.

I 2005 rejste 26 millioner passagerer gennem lufthavnen; JFK havde omkring 41 millioner og Newark omkring 33 millioner, hvilket giver en total på omkring 100 millioner rejsende gennem New Yorks lufthavne.

Referencer

Eksterne henvisninger 

Lufthavne i USA
Queens
Etableret i 1939
Bygninger, konstruktioner og anlæg i New York City
Hviding Idrætsforening

Hviding Idrætsforening ´s fodboldhold spiller i JBU serie 1. Hviding IF blev stiftet tilbage i 1920.

Fodboldklubber under DBU Jylland
Esbjerg Kommune
Idrætsforeninger i Danmark
Freddy Got Fingered

Freddy Got Fingered er en komedie fra 2001 instrueret af Tom Green, der også spiller hovedrollen. Filmen indeholder scener med sketches fra hans tidligere værker som The Tom Green Show og fra filmen Road Trip, som han også selv spillede med i.

Handling 
I filmen spiller Green en 28-årig wannabe-tegneserieskaber ved navn Gord, der forsøger at få en kontrakt for sin egen TV-serie. Gord er også forelsket i en handicappet pige, spillet af Marissa Coughlan, og har en bedste ven spillet af Harland Williams, der har valgt en anden livsstil end Gord ved at tage sig et job i en bank. Et vigtigt underplot i filmen er Gords skænderier med sin far. På et tidspunkt i filmen anklager Gord faren, spillet af Rip Torn, for at have mishandlet dennes 25-årige søn, Freddy, spillet af Eddie Kaye Thomas.

Medvirkende 
 Tom Green – Gord Brody
 Rip Torn – Jim Brody
 Marisa Coughlan – Betty
 Eddie Kaye Thomas – Freddy Brody
 Harland Williams – Darren
 Anthony Michael Hall – Mr. Davidson
 Drew Barrymore – Davidsons receptionist

Modtagelse 
Filmen indeholder meget falde-på-halen-komedie og bliver af mange anset som den mest smagsløse film nogensinde. Den indeholder blandt andet et antal scener med tydelige kropsfunktioner, og i tillæg et antal scener med dyresex.

Biografversionen af filmen er 87 minutter lang og blev forbudt for børn under 18 i USA. Som ekstramateriale på DVD-versionen inkluderede Green en børnevenlig version af filmen, klippet ned til at blive tre minutter lang.

Kritik 
Filmen blev stærkt kritiseret verden over, og mange medier i USA valgte at give filmen nul stjerner. Toronto Star lavede en ny karakter til filmen: »minus en ud af fem stjerner«. 

En kritiker i New York Times gav dog positiv kritik og sammenlignede filmen med performancekunst.

Nogle mener, at filmen significerer den absolutte grænse for hvad grov humor kan opnå. Siden filmens lancering er ingen lignende film (med en mulig undtagelse i Jackass: The Movie) sluppet gennem censuren i USA.

Filmen "vandt" fem priser under den 22. Razzie-Uddeling i 2002, og Green optrådte personligt til uddelingen for at modtage priserne.

Eksterne henvisninger 
 
  af Tom Carson, stort set lovprisende.
 Freddy Got Fingered – «Jabootu's Bad Movie Dimension»

Noter 

Amerikanske film fra 2001
Modtagere af Golden Raspberry Awards
Komediefilm fra USA
Lafee

Christina Klein er bedre kendt som  Lafee, og hun er en tysk Rock/Pop sangerinde. Lafee har solgt mere end 450.000 Albums på verdensplan. Hun er mest kendt i Tyskland og Østrig, men hun er også populær i andre europæiske lande, samt en del andre lande.

Barndom 

Hun blev født den 1 december, 1990 I Stolberg (Rhineland), Tyskland. Hun er Bernhard og  Keriakoulla (Koulla) Kleins yngste barn. Hendes mor (Keriakoulla) er græker. Lafee og hendes storebror, Andreas, er vokset op i Stolberg, hvor deres forældre drev en græskrestaurant.
Lafee blev opdaget da hun var 13 år gammel, af musik producer Bob Arnz, da hun sang Handy, ”Handy” (tysk for mobiltelefon) ved en børnesangkonkurrence i fjernsynet.

Awards/Priser 
 2007
 Echo award for Best Singer Female (Bedste kvindelig sanger)
 Echo award for Best Newcomer Female (Bedste kvindelig nykommer)
 Bravo Silver-Otto for Best Pop Singer Female (Bedste kvindelig pop sanger)
 Goldene Stimmgabel
 Kids' Choice Award for Favourite Singer (Favorit Sanger)
 Jetix Kids' Award for Hottest Singer (Hotteste Sanger)

Eksterne henvisninger 

 LaFee.de Officiel hjemmeside  

Musikere fra Tyskland
Jobindex

Jobindex A/S er en dansk virksomhed, som administrerer oversigter over bl.a. ledige jobs, CV'er og firmaprofiler i Danmark. Virksomhedens hjemmeside består af en søgemaskine, der foretager søgninger i godt 500 andre jobbørser og private firmaers jobsider i Danmark – og AF's Jobnet.

Virksomheden blev startet af Kaare Danielsen i 1999.

I marts 2014 købte Jobindex A/S den danske del af den store europæiske jobportal StepStone A/S samt dennes søsterselskab It-jobbank A/S. Jobindex købte den danske del af StepStone samt it-jobbank fra den tyske Axel Springer-koncern, som StepStone har været en del af siden 2009.

Computerworld it-jobbank 
Computerworld it-jobbank er et jobsite for it-professionelle og rekrutterende virksomheder. Computerworld it-jobbank er en del af JobIndex Media koncernen, der tæller Jobindex A/S, Computerworld, StepStone Danmark og it-jobbank.

Eksterne henvisninger 
Officiel hjemmeside

Kilder 

Etableret i 1999
Jobtjenester
Softwarevirksomheder i Danmark